**Budaörs Város Önkormányzat**

**Polgármesterének**

**ELŐTERJESZTÉSE**

**a Képviselő-testület 2018. február 21-i ülésére, valamint az Ügyrendi Bizottság ezt megelőző ülésére**

**Ügyiratszám: ……………………**

**Tárgy: A polgármester 2018. évi szabadsága ütemezésének jóváhagyása**

*Az előterjesztés tárgyalása Budaörs Város Önkormányzatának Képviselő-testülete Szervezeti és Működési Szabályzatáról szóló 36/2010. (XI. 12.) ÖKT sz. rendelete (a továbbiakban: SZMSZ) 18. § (1) bekezdése alapján* ***nyilvános ülésen*** *történik.*

**Tisztelt Bizottság!**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény 225/C. § (1) bekezdése szerint a főállású polgármester évi huszonöt munkanap alapszabadságra és tizennégy munkanap pótszabadságra jogosult. A 225/C.§ (3) bekezdése értelmében minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. 2017-ben nyolc nap szabadság nem került kiadásra.

A 225/C.§ (2) bekezdés szerint a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet tájékoztatja. A polgármester a szabadságot az ütemezéstől eltérően csak rendkívüli esetben, vagy az igénybevételt megelőzően tett előzetes bejelentést követően veheti igénybe.

A fenti törvényi rendelkezés alapján kérem, hogy a Tisztelt Ügyrendi Bizottság és a Képviselő-testület a 2018. évi szabadságom ütemezését – a korábbi gyakorlatnak megfelelő rugalmas ütemezésben – a melléklet szerint hagyja jóvá.

**Határozati javaslat az Ügyrendi Bizottság részére:**

Budaörs Város Önkormányzat Képviselő-testülete Ügyrendi Bizottsága javasolja a Képviselő-testületnek, hogy 2018. évre vonatkozóan Wittinghoff Tamás polgármester szabadságának ütemezését az előterjesztés mellékletében foglaltak szerint hagyja jóvá.

*A határozathozatal az SZMSZ 60. § és 37. § (1) bekezdése alapján* ***egyszerű szótöbbséggel*** *és az SZMSZ 60. § és 38. § (1) bekezdése alapján* ***nyílt szavazással*** *történik.*

**Határozati javaslat a Képviselő-testület részére:**

Budaörs Város Önkormányzat Képviselő-testülete 2018. évre vonatkozóan Wittinghoff Tamás polgármester szabadságának ütemezését az előterjesztés mellékletében foglaltak szerint hagyja jóvá.

*A határozathozatal az SZMSZ. 37. § (1) bekezdése alapján* ***egyszerű szótöbbséggel*** *és az SZMSZ 38. § (1) bekezdése alapján* ***nyílt szavazással*** *történik.*

Budaörs, 2018. január 31.

**Wittinghoff Tamás**

**polgármester**

**Határidő:** folyamatos

**Felelős:** polgármester

**Végrehajtást végzi:** Kabinetiroda

Az előterjesztést készítette

Dr. Vincze Ildikó Mária, Polgármesteri Kabinet ………………………………………

Látta:

Polgármesteri Kabinet vezetője ……………………………………….

Humánpolitikai iroda ……………………………………….

Törvényességi felügyelet: ……………………………………....

dr. Bocsi István jegyző ………………………………………..

***Melléklet***

***A polgármester 2018. évi szabadsága ütemezésének jóváhagyása c. előterjesztéshez***

**Wittinghoff Tamás polgármester 2018. évi szabadságának ütemezése**

Igénybe vehető 25 nap alap-,14 nap pót-, 8 nap ki nem adott-, összesen 47 nap szabadság.

|  |  |  |  |
| --- | --- | --- | --- |
| hónap | -tól | -ig | nap |
| Január | 1 | 31 | ----- |
| Február | 1 | 28 | ----- |
| Március | 1 | 31 | 2 |
| Április | 1 | 30 | 3 |
| Május | 1 | 31 | ----- |
| Június | 1 | 30 | ----- |
| Július | 1 | 31 | 4 |
| Augusztus | 1 | 31 | 11 |
| Szeptember | 1 | 30 | ----- |
| Október | 1 | 31 | ----- |
| November | 1 | 30 | ----- |
| December | 1 | 31 | 8 |
| Összesen  | **28** |  | **28** |

**A fennmaradó 19 nap ütemezése egyelőre nem tervezhető, azt a polgármester a képviselő-testület tájékoztatása mellett veheti igénybe.**